
REPUBLIKA HRVATSKA
Općinski prekršajni sud u Splitu
Split, Domovinskog rata 4
								        Broj: Pp-522/2026-5
				
Općinski prekršajni sud u Splitu, po sutkinji Katici Rakigjija-Basić, uz sudjelovanje zapisničara Domagoja Kalpića, u prekršajnom postupku protiv prvookrivljenice  Zlate Vitaz i drugookrivljenice Bože Bilojelić, okrivljenih po optužnom prijedlogu Ministarstva unutarnjih poslova, PU Splitsko-dalmatinske, I policijske postaje Split Klasa: 211-07/25-5/33633 od 20. prosinca 2025. zbog prekršaja iz čl.13.Zakona o prekršajima protiv javnog reda i mira (Narodne Novine RH: 5/90, 30/90, 47/90, 29/94, 114/22 i 47/23) dana 4. kolovoza 2026.
                 i z d a o   j e

	I.Na temelju čl.161.st.7. i čl.230. Prekršajnog zakona dalje:PZ (Narodne novine RH 107/07, 39/13, 157/13, 110/15, 70/17, 118/18 i 114/22)

P R E K R Š A J N I   N A L O G

[bookmark: _GoBack]Prvookrivljenica: Zlata Vitaz, rođena: 15. siječnja 1963., OIB: 96132019814, s prebivalištem u Splitu, Velebitska 49, državljanka RH, prekršajno neosuđivana,

Drugokrivljenica: Boža Bilojelić, rođen: 11. ožujka 1952., OIB: 72833155179, državljanka RH, s prebivalištem/boravištem u Splitu, Novigradska 47, prekršajno neosuđivana,
k r i v i   s u

Prvookrivljenica Zlata Vitaz

što je 20. prosinca 2025. oko 10,30 sati u Splitu na adresi 114. Brigade 14 na javnom mjestu u pučkoj kuhinji tvrtke DES remetila javni red i mir na način da je prilikom preuzimanja hrane počela vikati drugookrivljenici Boži Bilojelić riječima: "idi u pičku materinu, nećeš preko reda uzimati hranu te je udarila otvorenim dlanom desne ruke u predjelu lijeve strane lica, što je kod drugih korisnika pučke kuhinje izazvalo osjećaj nelagode,

čime je počinila prekršaj iz čl.13. Zakona o prekršajima protiv javnog reda i mira 

Drugokrivljenica Boža Bilojelić

što je 20. prosinca 2025. oko 10,30 sati u Splitu na adresi 114. Brigade 14 na javnom mjestu u pučkoj kuhinji tvrtke DES remetila javni red i mir na način da je nakon inkriminiranog ponašanja prvookrivljenice uzvratila Zlati Vitaz udarajući je otvorenim dlanom desne ruke u predjelu lijeve strane ramena i gurajući je rukama u predjelu trbuha te vikala na nju riječima: "ti si bezobrazna, kako možeš udarati mene invalida", što je kod drugih korisnika pučke kuhinje izazvalo osjećaj nelagode,

čime je počinio prekršaj iz čl.13. Zakona o prekršajima protiv javnog reda i mira,

Radi toga se okrivljenicama na temelju cit. propisa i primjenom čl.37.st.2. i 3. toč.1. PZ-a 
i z r i č e

NOVČANA KAZNA U IZNOSU OD PO 80,00 eura (osamdeset eura).

	II.Na temelju čl.33.st.11. PZ-a izrečenu novčanu kaznu okrivljenici su dužni uplatiti u korist Republike Hrvatske, u roku od 30 dana po pravomoćnosti prekršajnog naloga. 

III.Na temelju čl.183.st.2. PZ-a okrivljenici se upozoravaju da ako u roku koji im je određen za plaćanje novčane kazne uplate dvije trećine izrečene novčane kazne smatrat će se da je novčana kazna u cijelosti uplaćena (čl.152.st.3. PZ-a). 

IV.Na temelju čl.139.st.3. u vezi sa čl.138.st.3. PZ-a okrivljenici su dužni uplatiti troškove postupka u iznosu od po 15,00 eura, svaki, u korist Republike Hrvatske, u roku od 30 dana po pravomoćnosti prekršajnog naloga, a pod prijetnjom prisilne naplate. 
                			                  Obrazloženje

1.Ovlašteni tužitelj podnio je optužni prijedlog protiv okrivljenika zbog prekršaja opisanih kao u izreci.

	2.Po primitku navedenog optužnog prijedloga, sud je pregledao dokaze koje prileže spisu, kao i cjelovit predmetni prekršajni spis, te utvrdio da su se ostvarili uvjeti iz čl.161.st.7. i čl.230. PZ-a za izdavanjem prekršajnog naloga protiv okrivljenika, što je potvrđeno i pregledom optičkog medija – CD-a.

	3.Naime, iz podataka koji se nalaze u spisu, te dokumentacije koja prileži spisu, proizlazi osnovanost optužnog prijedloga i ponašanje kojim su okrivljenici ostvarili obilježja prekršajnog djela koje im je stavljeno na teret, a kako je to činjenično i pravno opisano i označeno u izreci ovog prekršajnog naloga.

	4.Inkriminiranim ponašanjem okrivljenici su postupili protivno odredbi čl.13. Zakona o prekršajima protiv javnog reda i mira kojom je propisano da će se za učin prekršaja počinitelj kazniti novčanom kaznom od 300,00 do 2.000,00 eura ili kaznom zatvora do 30 dana tko se na javnom mjestu tuče, svađa, viče ili na drugi način remeti javni red i mir.

	5.Ističe se da su okrivljenici ovim prekršajnim nalogom kažnjeni novčanom kaznom u izrečenom iznosu jer da se izricanjem ovako odmjerene kazne mogu ostvariti ciljevi specijalne i generalne prevencije tj. u dovoljnoj mjeri utjecati na okrivljenike da se suzdrže od prekršaja, odnosno utjecati i na sve ostale možebitne počinitelje ovakovih ili sličnih prekršaja.

	6.U izreci su upozoreni temeljem čl.183.st.2. PZ-a za slučaj plaćanja novčane kazne u roku koji im je određen za plaćanje novčane kazne.

	7.Isto tako okrivljenici se upozoravaju na odredbu čl.238.st.12. PZ-a prema kojoj sud u slučaju prigovora na prekršajni nalog u postupku nije vezan zabranom reformatio in peius, što znači da se odluka u postupku po prigovoru radi poricanja prekršaja može izmijeniti na štetu okrivljenika.

8.Odluka o troškovima postupka temelji se na cit.odredbi Zakona, a odnosi se na paušalni iznos troškova, prilikom čijeg određivanja je sud vodio računa o trajanju i složenosti postupka.

9.U Sukladno iznijetom, a imajući u vidu načelo svrsishodnosti i ekonomičnosti postupka, dakle, da ne bi došlo do rasta troškova ovog postupka, trebalo je odlučiti kao u izreci ovog prekršajnog naloga i izdati prekršajni nalog protiv okrivljenika bez provođenja rasprave.
Split, 4. kolovoza 2026.
Zapisničar								Sutkinja
Domagoj Kalpić						  Katica Rakigjija-Basić
 
	POUKA O PRAVU NA PRIGOVOR
	Okrivljenici mogu u roku od 8 dana od dana primitka podnijeti prigovor ovom sudu, u 2 istovjetna primjerka, bez pristojbe.
	Istovremeno se upozorava na odredbu čl.238.st.12. PZ-a prema kojoj sud u slučaju prigovora u postupku nije vezan zabranom reformatio in peius, što znači da se odluka može izmijeniti na štetu okrivljenika.

Za točnost otpravka – ovlašteni službenik
Domagoj Kalpić

